Alamanda de Castelnau

Alamanda de Castelnau (...-1223) foguèt una trobairitz qu'escriguèt una tenso amb Guiraut de Bornelh nomenada S'ie.us qier conseill, bella amia Alamanda. Ne demòra solament aquesta tenso, de la sieuna òbra. Abans se podiá pensar qu'Alamanda de Castelnau non aviá existit e qu'aquesta tenso èra estat escricha solament per Giraud de Bornelh. Totun, lo sieu nom es estat trobat demest lo d'autras tres trobairises e una d'elas èra la trobairitz Lombarda. Tot aquò a fach pensar que probablament existiguèt vertadièrament e que tanben foguèt fòrça importanta dins l'atmosfèra occitana dels trobadors d'aquela epòca. 

Aquesta trobairitz foguèt, solide, Alamanda de Castelnou o Castelnòu, que nasquèt en 1160. Foguèt activa coma poetessa per un espaci cuert de temps e solament mentre qu'èra jova e viviá a la còrt de Raimond V de Tolosa. Maridèt après Guilhèm de Castelnau per dintrar, fin finala, en la glèisa de Sant-Esteve de Tolosa. Moriguèt en 1223.

 Bibliografia 
· (EN) Bruckner, Matilda Tomaryn; Shepard, Laurie; and White, Sarah. Songs of the Women Troubadours. New York: Garland Publishing, 1995. ISBN 0-8153-0817-5.

Categoria:Trobairitz